
Deveno kaj celoj de maroka milito 


Antaŭ nelonge en franca parlamento 
okazis viglaj debatoj pri ekstera politiko. 
Malgraŭ paroloj de kom-istaj deputitoj, 
senvualigintaj verajn celojn de 1’ aventuro, 
kaj evidenta krima karaktero de 1’ milito 
entreprenita en interesoj de certa grupo 
de kapitalistoj, burĝaj kaj socialistaj depu- 
titoj, kiel konate, sankciis ĝian daŭrigon, 
voĉdoninte pluajn oferojn je popolaj mono 
kaj sango. Nun Fr. Delaisy, konata 
burĝa ekonomisto, senmaskigas postkulisan 
flankon de I’ marokaj okazantaĵoj. Pri- 
parolante devenon de 1’ milito, li skribas: 

La regiono de rifkabiloj laŭ sia geo- 
grafia situo prezentas pormilitajn avan- 
taĝojn por ŝtato, aspiranta hegemonion 
sur la Mediteraneo. Siatempe, por ne doni 
al Francio — oficiala protektoranto de 
maroka sultano — eblecon fondi bazon por 
ĝia aer- kaj subtnara ŝiparoj, el kiu ĝi 
estus povinta minaci al najbara Gibraltar 
kaj okaze de milito fermi la markolon kaj 
bari Ia marvojon al Hindio, Ang/io per- 
mesis enkorpigi la regionon en la influ- 
sferon dc Hispanio. Kompreneble Ia hi- 
spanoj ne malakceptis tian “grandaniman“ 
donacon, des pli ke la ĉirkaŭaĵoj de Melilla 
estas riĉaj jc fera erco*), ckspluatebla de 
l’ granda hispana metalindustria entreprcno, 
direktata de 1’ prezidanto de liberala partio. 

Tamen interesoj de hispanaj kapitalistoj 
kunpuŝiĝis kun aspiroj de potenca grupo 
de ne malpli avidaj francaj financistoj. 
Rezulte — ĉiufoje, kiain hispanaj trupoj 
estis penantaj enpenetri en la regionon, 
Ia indiĝenoj ricevadis tra alĝeria limo tiom 
da armiloj, kiom ili bezonis por venke 
rebati la hispanojn. Finfine Ia malsukcesoj 
devigis la hispanan diktatoron Primo de 


*) ininmetalaĵo 


Riveira cedi kaj retiriĝi kaj forlasi ĉian 
esperon pri anekso de tiu “vespejo“. Tamen 
pro sendanĝereco de Hispanio (kaj ĉefe 
de Anglio!) necesis malhelpi al Francio 
eventualan okupoti de evakuata teritorio. 

Hispanoj imitis francojn. Kiam hispanaj 
trupoj estis nialokupontaj la poziciojn, ili 
laŭ spcciala ordono forlasis tie tutanarmi- 
laron, inkluzivc municion kaj ekipaĵaron. 
Ceteron prizorgis Abd-el-Krim: Ii kolektis 
la riĉan akiraĵon kaj, aldoninte ĝin al sia 
franca batalilaro, bonuzis ĝin por organizi 
moderne armitan militistaron. 

La sukcesoj de- Abd-el-Krim entuzias- 
migis la tutan mahometanan mondon, kaj 
li mem estus havinta ĉiujn ŝancojn por 
proklami sin sendependa sultano de I’ rif- 
kabiloj' se ne sursceniĝo de naftaj poten- 
culoj. Dum lastaj du jaroj agentoj de 
diversaj naftaj trustoj eltrovis en suda parto 
de 1’ apuda regiono, laŭkontrakte “cedita“ 
de maroka sŭltano al Francio, tutan vicon 
de naftejoj. Por sekurigi al si ekspluat- 
adon de ĉi fontoj, Ia registaro de Poincare 
decidis okupi la regionon kaj komence 
de 1924 marŝalo Lyautey okupis ĝin per 
francaj trupoj. La indiĝenoj, kiuj neniam 
konsideris sin kiel regatoj de Fez’a sultano 
kaj ignoris liajn kontraktojn, certe ne estis 
demanditaj pri sia konsento. Ili sin turnis 
al Abd-el-Krim, tiutempe jam liberiĝinta 
de “siaj“ hispanoj kaj ekribelis en mal- 
fronto de francaj postenoj. 

Malgraŭ fanfaronado de 1’ burĝa gazetaro 
kaj asertoj de oficialuloj ke Ia ribelo estos 
likvidita per unu bato, la sangverŝa batal- 
ado daŭras jam pli ol tri monatojn, kon- 
stante postulante novajn viktimojn. Mal- 
graŭ tankoj, aeroplanoj kaj ceteraj modernaj 
bataliioj, uzataj de francoj, ilia komand- 
antaro ne nur malsukcesis “pacigi" la 

kabilojn, sed estas devigata streĉi ĉiujn 
fortojn por kontraŭstari la atakojn de 
I’ Iandidoj kaj ne malofte suferas eĉ gravajn 
malvenkojn. Por vasta publiko, trompata 
de 1’ gazetaro, estas enigmaj la sukcesoj 
de I’ ribelantoj kaj la fontoj de ilia provi- 
zado per armiloj kaj municio, sufiqij por 
moderna milito, kaj ordinare oni enas 
trudi tion al insidaĵoj de Germanio kaj 
rusaj komunistoj. Delaisy klarigas, ke tion 
prizorgas diversnaciaj spekulaciistoj por 
malaltaj prezoj aĉetantaj la superfluajn 
armilojn en eŭropaj intendantejoj kaj poste 
revendantaj ilin altpreze al- la kabiloj. Ri- 
late la necesajn monrimedojn, Ii certigas, 
ke Abd-el-Krim estas financata de V grandaj 
eŭropaj kapitalistaj entreprenoj, klopodantaj 
pri eventualaj koncesioj je ekspluatado de 
fera erco kaj naftaj fontoj. 

La franca ŝiparo sendube estus povinta 
sufoki importon de 1’ armiloj sed la blokado 
de 1’ maroka marbordo restis preskaŭ sen- 
sukcesa, ĉar la armilliverado okazis tra 
hispana influsfero. Lasttempe, post franca- 
hispana interkonsento, hispana ŝiparo ankaŭ 
partoprenas la blokadon. Tamen neoficiale 
ĉiu el Ia interkonsentintoj emas subteni 
tiujn aŭ aliajn gentojn, ribeiantajn kontraŭ 
lia konkuranto. 

Ĉi tie estas notinda disputo, okazinta 
dum Iasta konferenco pri kontrolado de 
armilkomercado, karakteriza por intemaj 
malpacoj kaj konkurado, regantaj en Ia 
tendaro de imperialistoj. Delegitoj de 
Anglio, mem Ierta armilliveranto, kiam tio 
profitas al iliaj interesoj, postulis limigon 
de armilkomercado ĉe la marbordoj de 
bolanta Hindio. Siavice francaj reprezent- 
intoj postulis la samon por maroka mar- 
lando, sed angla deiegacio kategorie ekpro- 
testis, asertante ke ’ Maroko kaj Hindio 

“malsimilas unu la alian“. Do, estas evi- 
dente ke Anglio ne malhavas intereson je 
armilliverado al Ia kontraŭ Francio ekribe- 
lintaj rifoj. 

Pro kio do oni militas? Delaisy re- 
spondas: Francio ne bezonas Rif’an fer- 
minaĵon — tiun ĝi havas sufiĉe en Eŭropo 
kaj Alĝerio. Vere ĝi bezonas nafton. Sed 
ĉar ĝi posedas nek necesan teknikan instala- 
ĵaron por ĝin prilabori, nek specialistojn, 
do malutilas daŭrigi tiorn elspezigan rni- 
liton en interesoj de grandaj naftaj kon- 
cernoj “Royal Dutcli' kaj “Standard Oil“. 

Tia estas la efektiva kaŭzo de 1’ “defenda" 
milito, kiun la ministraro de Painleve estas 
entrepreninta.stultigante Ia publikan opinion 
per belaj frazoj. La esenco de ĉiuj im- 
perialismaj militoj estas ĉiam kaj ĉie la 
samaj: la burĝaro, proklamarite la militon, 
unue maskas siajn rabistajn celojn, babil- 
aĉante pri tutnaciaj interesoj, liistoria aŭ 
kultura celoj kaj ceteraj “sanktaj" celadoj 
kaj prisilentante proprajn klasajn interesojn 
kaj profitojn. Kaj poste, kiam stultigita 
soldatigitaro malsukcesas sur la batalkampo 
aŭ simple perdas paciencon kaj ne plu 
volas verŝi sian sangon, tiam la malfrontaj 
spekulaciistoj kriaĉas pri patriotismo, pri 
“ofendita honoro de 1' kara patrio", pri 
“malhonorigita nacia standardo" kaj aliajn 
stultaĵojn kaj siblas pri perfido kaj korupt- 
emo kaj bonuzas la okazon por ekstermi 
kaj silentigi sian klasan rivaloH — la revo- 
lucian laboristaron. Kaj ĝis kiam la popoloj 
ne sukcesos diferencigi sian veran mala- 
mikon kaj ne konvinkiĝos ke la sola justa 
milito estas tiu kontraŭ la krimeca kaj 
putriĝanta burĝa sociordo, ĝis tiam torentoj 
de ilia sango kaj larmoj nutros kaj grasigos 
la abomenan nionstron de 1’ nuntempa 
sociordo — la kapitalistan imperialismon! 

Nerno. 


TRA LA KLASBATALO 

% I * 

Tri polaj komunistoj-junuloj pro parto- 
preno en atenco kontraŭ fifama provokisto 
estas mortkondamnitaj kaj ekzekutitaj. 

En Marseille okazas kongreso de la 
Socialista Internacio, en kiu la problcmo 
de la garanti-pakto estas akre prldisputata 
punkto. . 

Dum laborist-kamparana kongreso sudor- 
ientfranca en Marseille, kunvokita de la 
agadkomitato kontraŭ la milito en Maroko, 
okazis polica buĉado dum demonstracio, 
en kiu 50 laboristoj estis grave vundataj, 
inter ili 2 kom. gvidantoj. 

Metallaborista striko en Varsovio pli- 
akriĝis. Oenerala striko estas atendata. 

La marista striko en Aŭstralio etend- 
iĝas. Kelkaj grandaj vaporŝipoj estas re- 
tenataj. , 


Skizeto el Turkio 

Ne ckzistas laborista klaso. — Edukado 
al religio kaj skiaveco. — Analfabeteco. — 
Salajroj. — Impostoj. — Eŭropaj rnodern- 

aĵoj. 

Cu vi opinias, kamaradoj, ke la Turka 
popolo ankaŭ helpos vin en la granda 
batalo kontraŭ la kapitalismo? Lasu tiun 
ideon kaj demandu eble post 30 jaroj, 
kiam la nova generacio venos. La plej 
granda parto de 1’popolo estas edukitaj 
servistoj kaj sklavoj, krom tio profunde 
kuŝante en brakoj de I’Mohametanismo. 
Esceptitaj estas nur la urboj konstante 
tuŝitaj de 1' internacia trafiko. La sama 
popolo, kiu aklamis la alvokon de Padiŝah 
(Sultano) al la “sankta rnilito", salutis 
same la proklamon de la respubliko per 
Mustafa Kemal Paŝa, kiu cetere faris gran- 
dan servon al sia lando, liberigante ĝin 
de diversnaciaj soidatoj, kiuj sin jam sentis 
tute hejmece en la diversaj regionoj. 

Sed pri tio ne estu hodiaŭ la parolo, 
ni rigardu iom la ĝeneralan ekonomian 
situacion. La turka laboristo, (preskaŭ 
nur helplaboristo) estas homo, kiu laboras 
tage jam por 60 piastroj 10 aŭ 12 horojtr. 
Se li estas tiel maisaĝa; sed plej volonte 
li evitas kiel eble plej la laboron kaj provas 
vivi per trompado de fremduloj. Sed 
entute oni ne povas paroli pri laborista 
“klaso“, ĉar ne estas industrio, kiu ĝin 
kreus. Turkio estas ĉefe agrikultura lando, 
kaj la malmultaj fabrikoj kaj minoj estas 
en posedo de okcidenta kapitalo. Post 
la finkonstruo de la Bagdadfervojo kaj 
aliaj linioj oni esperas, ke la “kulturo" 
pli facile enpenetros. La nunaj turkoj en 
plimulto ne scias skribi kaj legi, ili ofte 
eĉ ne scias kiom jaraj ili estas, ĉar oni 
ne trovis necesa gvidi. naskiĝmatrikulon. 
Do, la profesiaj laboristoj estas ĉiuj fremd- 
uloj, kiuj per ĉi tiu privilegio salajras 
2—3 funtojn potage, en Anatolio eĉ pli. 
Sed la skuoj de la nuna ekonomia krizo 
ankaŭ ne haltas antaŭ la turka limo, sen- 
laboreco regas ankaŭ ĉi tie. La nuna 
registaro en Angora sukcesplene mult- 
obligas Ia doganajn impostojn kun rezulto, 
ke jam pli malmultaj ŝipoj alveturas la 
havenojn. Ĉiu vendejo kaj uzino devas 
doni certan al sia posedaĵo adaptitan 
sumon, por ke la registaro povu aĉeti aero- 
planojn; oni pli perfektigas la armeon ktp. 

Kaj la popolo? portas ĉion kaj estas 
feliĉa ke oni ne devigas ĝin pensi. Mur 
kelkaj modernaj novaĵoj, kiel la enkon- 
duko de ĉapeloj eŭropaj, likvido de ŝtata 
subteno al pastraro ekscitas ĝian simplan 
cerbon. — Virina movado ne ekzistas kaj 
tre longtempe ne ekzistos, ĝis ne estos 
rompitaj la trioblaj ĉenoj religio, tradicio 
kaj eduko. — La orientaj popoloj estos 
la iastaj, kiujn ni gajnos por nia sennaci- 
eca movado, ĉar la spirita evoluo de tiuj 
rasoj progresas tre malrapide, sed malgraŭ 
tio ni ne perdu kuraĝon. H. Pek. 

Post la sukcesplena Kongreso en Vieno 
plifortigu ni ĉiuj la fervoron en varbado 
por SAT kaj SAT-organoj! 


La minacinta Lokaŭto 

Vetiko de la britaj minlaboristoj, cedo de min - 
posedantoj kaj Registaro. — La noPaj kon - 
dicoj . — lmpostoj por la laboristaro. 

Lasthore la lokaŭto okazonta ĉe la karb- 
ministoj en Granda Britio, kaj la sekvanta 
malordigo de la fervojoj kaj transportado, 
forturniĝis. Kontraŭvole kaj spite de sia 
plena rifŭzo ^etiri la avizojn kaj proponojn 
rilate al Ia malpliiĝo de salajroj, ambaŭ 
Ia minposedantoj kaj la registaro pere de 
la ĉefa Ministro Bolduin, devis cedi al 
la volo de la unuigita sindikata movado. 

La kondiĉoj novaj, kiujn la posedantoj 
penis altrudi al la ministoj, estas tiuj, ke 
la labortago estu plilongigita ĝis ok horoj 
kaj ankaŭ okazu malpliiĝo de salajroj 
nuntempaj: Kaj la de la. posedantoj donita 
preteksto pro tiu deviga paŝo estas: ĉar 
la industrio ne estas sufiĉe profitdona. 

Tiun ĉi venkon de la laboristoj verŝajne 
oni povas atribui al la solidareco de la 
sindikatmovado. Estis la unua fojo, ke 
la unuigitaj fortoj de la laboristaro mon- 
triĝis en tia grava krizo nacia, kaj se ja 
estus okazinta la lokaŭto, — kiu povis 
antaŭdiri Ia rezulton? 

La fervojistoj kaj transportistoj tutkore 
subtenis la karbministojn, kaj nur necesis 
ke Ia telegrafistoj estus enviciĝintaj por 
ke la tutaj komunikiloj kaj industrioj tuj 
ĉesiĝu. 

Sed la kapitalistaro, kiom oni povas 
diri unufoje, timis la unuecon de siaj 
sklavoj. Revolucion ili nek ekŝatas nek 
volas, kaj opiniante ke la diskreto estas 
la pli bona parto de braveco, prudente 
cedis por eviti nunan maltrankvilon, kaj 
prokrasti iom pli longe la nekontraŭstar- 
eblan socian ŝanĝiĝon. 

Laŭ la kondiĉoj de la intertrakto inter 
Ia registaro kaj la posedantoj oni opinias 
ke necesas tre ampleksa esplorado de ĉiuj 
faktoroj rilate al Ia karbindustrio, kaj pro 
la kostoj de produktado ambaŭflanke. 
Por tion efektivigi la ministro Bolduin 
petis la karbposedantojn, ke ili konsentu 
ia daŭrigon de laboro sub la nuntempa 
aranĝo dum la venontaj naŭ monatoj. 
Tion ili cedis, kaj sekve okazas revizio de . 
la regantaj kondiĉoj. Tial, la venontajn 
du semajnojn, la avizoj nuliĝas, dum 
reprezentantoj de la posedantoj kaj Ia 
registaro diskutos detalojn pri la de la 
lastnomita proponita subvencio — oni 
taksis ĝin je 10000000 ĝis 20000000 
funtoj. 

Kvankam la portempa finiĝo verŝajne 
estas venko ĉe la laboristaro, la karbmi- 
nistoj ne ricevos iom pli da salajro ol 
nuntempe, dum la posedantoj pro la sub- 
vencio ricevos profiton, garantiatan ĝis 
neniam antaŭe vidita grado. Ĉiuokaze la 
impostoj ĉiani kuŝas sur la faboristo kaj 
la maniero, en kiu la registaro proponas 
kolekti tiun ĉi malbonegan imposton, estas 
plialtigi la prezon de la biero po penco 
por poento ("pajnto“ skribas la aŭtoro. 
Nekonata al ni vorto! Red.) 

Sed pro kio ajn la kapitalistaro ŝanĝis 
sian sintenadon, estas la devo de la la- 

boristaro preta sin tenl kontraŭ pluaj 
insidaj atakoj de la posedantoj, kiuj ĉiam 
kaj ĉiumaniere observas ia plej bonan 
okazon por malplibonigi la ekonomian 
staton de la jam ekspluatatoj. Ofiro. 


La malsatado de la polit-arestitoj 
en la Kaunasa Centra Malliberejo 

Tri kategorioj de politikaj arestitoj. — Repre- 
nitaj privilegioj. — La malsat-protesto. — Mal- 
solidareco. — La skribe formulitaj postuloj. — 
Venko de la arestitoj. 

Post la ekpreno de la regeco per la 
kristan-demokrata bloko ekfortiĝis la reakcio 
kontraŭ Ia laboristaj organizaĵoj en Litovio. 
La nigrasanga mano de la pastroj ne 
trairas, ne lasante signon de detruo, ko- 
mencante de la civil-profesia vivo, finante 
ĉe la tiel jam terurega vivo de Ia arestitoj 
en la maliiberejoj. 

En la Kaunasa Centra Malliberejo trovas 
sin ĉirkaŭ 150 politikaj arestitoj, el kiuj 
ĉ. 80 estas arestitaj pro laborista politiko, 
60 pro pola, 8-9 estas Memelaj “puĉ“istoj. 

ili leĝe ĝuas privilegiojn kontraŭ la 
kriminal-arestitoj. Sed tion ne povis trank- 
vile rigardi Ia ĉefo Rozminas kaj la korpus- 
gvidinto Brazys de la nialliberejo, kaj havi- 
ginte al si “per juĝa vojo“ skribaĵon de 
la ministro por justeco, ili raportis ke la 
polit-arestitoj egaliĝas laŭprave kun la 
kriminalistoj, kaj — precipe grave — ili 
intervidiĝu kun la proksimuloj nur per 
duoblaj kradoj. 

Protestante kontraŭ tio, la polit-arestitoj 
25. julio ne iris por intervidiĝi kaj ne 
prenis Ia aĵojn de siaj parencoj. La 29. julio 
la protesto transiris en malsat-strikon, kiu 
estis proklamita unue de Ia pro laborista 
politiko arestitoj. Kun ili unuiĝis la aliaj 
polit-arestitoj, esceptinte la 8-9 germanajn 
monarkistojn, kiuj per tiu ĉi abomena ago 
ekmontris, ke ili estas sklavoj per siaj 
animoj kaj ke ili, pro libero, ne povas 
kaj ne volas kontraŭiĝi. I 

Kune kun la proklamo de la malsat- 
striko estis transdonita postulskribaĵo al la 
ministro de justeco, al la prokuroro de la 
Kaunasa distrikta juĝo kaj al la ĉefo de 
la Kaunasa Centra Malliberejo, en kiu post 
konstato de la faktoj okazintaj la arestitoj 
postulas jenon:' 

~ 1. a) Permesi intervidiĝi kun la parencoj 
en la antaŭa maniero — ĉe la tablo, — 
ĉar tra duoblaj kradoj ni neniam konsentos. 

b) Redoni ĉiujn ĝis nun liavitajn privi- 
legiojn, kaj ke ili ne estu ŝanĝitaj per la 
volo de kiu ajn oficisto. 

2. Finfine ni postulas, por dotii kon- 
forman seriozan kuracadon al niaj kama- 
radoj — polit.arestitoj: Leibo Baj, Juozas 
Skrobulis kaj Agato Zebranskiene, ke oni 
elveturigu ilin en specialajn kurac — institut- 
ojn kaj ne putrigu malsanajn homojn duni 
kelkaj jaroj, eĉ ne kondaninitaj, kiel okazas 
rilate al la du lastaj. 

• 3. Plirapidigi la esplorojn kaj la kon- 
damnojn de niaj aferoj, ke ili ne estu 
intence prokrastitaj dum kelkaj jaroj, kiel 
estas en la aferoj de la plej granda parto 
el ni.ktp. 


4. kaj 5. Sekvas postuloj pri grandeco 
de la arestĉeloj, pri plilongigo de la promen- 
tempo, pri lavado de la tolaĵo, pri variado 
en la manĝaĵoj ktp. 

30. julio estis elvokita k-do Adamovski, 
pledanto por la arestitoj pro laborista poli- 
tiko, al la ĉefo de la malliberejo por inter- 
trakti. La traktoj finiĝis preskaŭ per plena 
gajno de la polit-arestitoj rericevintaj siajn 
tutajn estintajn rajtojn, kaj la 31. julio estis 
finita la malsatado. 

I. N. (Kaunasa Centra Malliberejo, Litovio). 


Dank’ al kio Ruĝa Armeo 
estas malvenkebla 

“Laborist-Vilaĝana Ruĝa Armeo de 
SSSR“ — jen estas la plena nomo de 
I* Sovetianda Ruĝarmeo. Kaj ĉi-tiu nomo 
signifas la fundamentan malsimilecon inter 
la Ruĝa kaj kapitalistaj armeoj. Se en 
kapitalistaj armeoj ni havas oficirojn-riĉ- 
ulojn kaj soldatojn-laboristojn kaj vilaĝ- 
anojn, — unuatempe en la Ruĝarmeo ni 
havas ruĝarmeanaron kaj estraron, same 
laboruiojn. 

Popoia komisaro por militaj kaj maraj 
aferoj kaj Prezidanto de 1’ Revolucia Mi- 
lita Konsilantaro (Revvojen sovet) k-do 
Frunze dum la pasinta tutsovetunia kon- 
greso de konsilantaroj (Vsje sojuzny sjezd 
Sovetov) donis en sia raporto ĉi-ciferon 
pri la sociala konsisto de Ia Ruĝarmeo. 
Li diris, ke ni havas ruĝarmeanojn: 84% 
da vilaĝanoj, 11 % da fabriklaboristoj kaj 
5,3o/ 0 da t.n. “ceteraj“ (t. e. intelektulaj 
laboruloj). Unuatempe ni havas estraron: 
56o/ 0 da vilaĝanoj, 20,3o/o da laboristoj 
Uaj 23,7o/o da "ceteruloj". Unuaklasa 
animo de I’ tuta Ruĝarmeo estas ĝia plej 
grava forteco, iganta ĉi-armeon malvenk- 
ebla. 

Antaŭdiritan estraron ni havas en Ruĝ- 
armeo ne delongtempe. Dum la revolu- 
cia, civita milito en armeo oficis multe 
da oficiroj, kiuj havas nenion komunan 
kun laborista klaso, sed kiuj estis por ni 
necesaj, kiel specialistoj kaj kiuj oficis 
pro timo aŭ pro militamo, pro deziro 
militi tutegale kontraŭ kiu-ajn. Mun, kiam 
armeo havas grandan kvanton da ruĝaj 
estroj, ruĝoficiroj, — malnovaj caroficiroj 
preskaŭ ĉiuj estas “elpurigitaj". Restis 
nur tiuj, kiuj tute proletariĝis laŭ sia 
konscio. 

Dum ni havis estrojn, al kiuj Laborista 
Registaro ne povis kredi, ni en ĉiuj re- 
gimentoj de 1’ Ruĝarmeo, en ĉiuj ĝiaj 
partoj, krom la estro, havis la politik- 
komisaron el komunistpartianoj. Mi havis 
tiel noniatan duestrecon kaj eĉ multestrecon. 
Mun, puriginte estraron, niaj gvidorganoj 
decidis preskaŭ en ĉiuj partoj de 1’armeo 
nuligi komisararon kaj enkonduki unu- 
estrecon. Mun ni havas en partoj de 1’ 
Ruĝarmeo unu estron, gvidantan unua- 
tenipe kaj militecan kaj politikan Iaboron. 

La dua grava eco de I’ Ruĝa armeo 
estas tio, ke ĉiu ruĝarnieano dum la tuta 


militservo konservas sian civitanan plen- 
rajtecon. Li kune kun Ia tuta Sovet-Unio 
voĉdonas dum ĉiuj balotoj, havas siajn 
delegitojn en lokaj konsilantaroj de 1’ la- 
boristaj, vilaĝanaj kaj ruĝarmeanaj deleg- 
itoj. Ĉiu ruĝa soldato rajtas partopreni 
en ĉiuj sociaj organizaĵoj, politikaj, scien- 
caj ktp., krom kontraŭ-revoluciaj. Same 
li mairajtas partopreni ĉiujn orgatiizaĵojn, 
oficejojn kaj vendentreprenojn, havantajn 
celojn ekspluatadi ies laboron. Same 
ruĝarmeano dum la militservo ne rajtas 
esti membro de ia profunuiĝo, ĉar, mem- 
kompreneble, li dum ĉi servo ne povas 
esti ŭtila por la unuiĝo. 

Militservo en Ruĝarmeo estas nepredeva 
al ĉiuj civitanoj, eĉ al nelaborulidaro. Me- 
laborula junularo servas en apartaj lokoj, 
apartaj militanaroj kaj, ne rajtante havi 
pafilon aŭ ian alian militilon, nur priser- 
vas la armeon, plenumante diversajn la- 
borojn. • 

Ĉiuj laboruloj trairas militservon en la 
Ruĝarmeo laŭ tri ŝtupoj: unua ŝtupo — 
antaŭmilitserva preparado (“doprizyvnaja 
podgotovka”) por la 19 ĝis 2I-jarajjun- 
uloj. 21-jaraj komencas mrlitservon en 
armeo dumaniere: tersisteme kaj en kon- 
stantaj arme-partoj kaj post miiitservo ĉiu 
civitano restas en rezervo ĝis la 40-jara 
aĝo. 

Servantaj en konstantaj regimentoj mi- 
litservas du jarojn en pafistaj, kavaleriaj 
kaj artileriaj partoj, 3 jarojn — en aer- 
ŝiparo kaj 4 jarojn en marŝiparo. Post 
tiu-ĉi servado ili havas servoripozon ĝis 
26-jara aĝo kaj post 26jaroj trafas re- 
zervon. 

Servantoj en teritorialaj partoj servas 
plenajn 5 jarojn, dum kiuj ili estas al- 
vokataj por servado nur po 1 — 3 monatoj 
ĉiujare kaj tutan alian tempon vivadas 
hejme. 26-jaraj ili trafas rezervon. Tiu- 

ĉi tersistemo de militservado kostas tre 

* • 

malmulte, kaj dank’ al ĝi Laborist-Vilaĝ- 
ana Unio havas malgrandajn elspezojn por 
sia Ruĝarmeo. 

Ĉiuj nacioj estas en la Ruĝarmeo egat- 
rajtaj. Preskaŭ ĉiuj el ili havas siajn 
naciajn regimentojn, siajn militlernejojn 
por militestraro. Macia egalrajteco kaj na- 
ciaj arme-partoj estas gravaj fortigijoj de 
nia armeo. 

Komunista partio gvidas tutan Sovet- 
Union. Same partiaj organizaĵoj gvidas 
politiklaboron en ia armeo kaj helpas al 
estraro fortigi iliajn partojn kaj gvidi ilian 
subularon. 

Kun helpo kaj gvido de partiaj organiz- 
aĵoj ĉiuj ruĝarmeanoj bonkonsciiĝas. Ĉiu 
regimento havas sian klubon kun bona 
ejo kaj eĉ ĉiu regimentero, ĉiu roto ha- 
vas sian klŭbejon, t. n. “lenanguleton” 
(anguleton je nomo de Lenin). En tiuj- 
ĉi lenanguletoj ruĝarmeanoj ricevas ri- 
pozon, legas librojn kaj gazctojn, skribas 
teterojn hejmen, ŝakludas, ludas specialajn 
militludojn ktp. En samaj anguletoj spe- 
cialaj politikgvidantoj (politruki) kaj estroj- 
grupgvidantoj (gruppovody) ĉiutage gvid- 
adas “politikhoron” (horon de politik- 
lernado). 

En la klubejoj kaj Ienanguletoj laboras 
ruĝarmeanaj rondetoj kaj rondeteroj (ja- 
dra) — politiksciencaj, muzikistaj, dram- 
ludistaj, pentristaj, viiaĝmastrumaj ktp. 
Anaifabetaj ruĝarmeanoj lernas en devigaj 
specialaj regimentaj alfabetlernejoj, kaj ne- 
niu ruĝarmeano foriras el armeo hejmen 
analfabeta. 

Krom tio ekzistas t. n. memagemaj or- 
ganizaĵoj — rondetoj de MOPR (Inter- 
nacia Ruĝa Helpo), ODM (Socio “For 
Analfabeteconl"), Aviaĥim (Socio deaviad- 
amuloj kaj militkemio), rondetoj de radi- 
amatoroj ktp. Ĉiu parto havas t. n. 
“komsvjazi" — komisionon por ligiĝado, 
kiu Iigiĝas kun viiaĝoj, el kiuj eliris ruĝ- 
armeanoj, kaj kun lokaj regnoficejoj — 
por heipi en plifortigo de mastrumoj de 
I' ruĝarmeanoj kaj iliaj famiiioj. Same 
en ĉiu parto ekzistas kontrol-mastrumada 
komisiono, kiu, same, kiei “komsvjazi“, 
memagemaj organizaĵoj kaj diversaj klub- 
rondetoj, — havas prezidantaron el ruĝ- 
armeanoj mem kaj kiu kontrolas regimen- 
tan mastrumadon. 

En ĉiu regimento kaj regimentero el- 
doniĝas murgazetoj kaj ekzistas milit- 
korespondantaj rondetoj. En ĉiu milit- 
regiono ekzistas speciala ruĝarmeana ga- 
zeto kaj unuatempe ruĝarmeanaj anguletoj 
ekzistas en lokaj civitanaj gazetoj. Ĉiu 
ruĝarmeano — militkorespondanto kor- 
espondas por sia mura kaj regiona aŭ loka 
gazeto sen ies kontrolo. 

Mun servantaj kaj same finintaj servon 
(la lastaj — el hejmo) skribas ĉiutage al 
ruĝarmeana gazeto, en kiu mi oficas, ke 
ili dankas Sovet-Registaron kaj komunistan 
partion por tio, ke ili klerigis kaj vidigis 
militvestitajn Iaboristojn kaj vilaĝanojn, 
subpremitajn de I’ estintaj cara kaj "ka- 
pitaiista registaroj. 

Tiu-ĉi granda poiitiklaboro, politika bon- 
konsciigo kaj piena alfabetigo de ruĝar- 
meanoj, estas la lastaj fortigiloj de 1’ Ruĝa 
armeo, kiu ne povas esti eĉ iam kaj de iu 
ajn venkita. R. Nikolskij. 


Por ke pereu la imperialista milito 
Vivu la proletara klasbatalo! 

En la lastaj semajnoj la germana kom. 
partio aranĝis en la industri-regiono “kon- 
traŭ-militajn tagojn“. La fin- kaj ĉeftago 
estis la 9. aŭgusto en Essen. 

jam kelkajn tagojn antaŭe la demon- 
stracio estis malpermesata. 

Spite la malpermeso dimanĉon matene 
miloj (50000) da “Ruĝaj frontbatalantoj“, 
kaj “)unatakemuloj“ akceptataj de “Sipo- 
anoj'), estis alvenintaj en Essen. El tuta 
Vestfalio, el Rejnlando, eĉ el Bremen, 
Berlin kaj aliaj grandaj urboj kamaradoj 
ĉeestis. La burĝaro miregis, eĉ ektimis. 
Tiom multe da revoluciuloj ĝis nun ili 
ne vldis. 

La plej multaj estis vestitaj per la vest- 
aĵo de I’ rusa ruĝa armeo. 

Post la paroladoj en la kunvenejo, ek- 
komencis la demonstracio. Flirtis la ruĝaj 

') Sipo == germana polico regna. 


standardoj, brilis la pintoj, sovetaj steloj, 
en la suno, eksonis la amasaj kantoj! 

Sed kio estas tio? Amaso da “sipo“- 
anoj kaj policistoj estls alvenintaj per 
aŭtomobiloj kaj baris la stratojn. 

“La demonstracio estas malpermesita!“ 
Ĉu vi komprenas, proletaro? Estas mal- 
permesite en libera respubliko demon- 
stracii kontraŭ la milito'- 

Dum la sama horo la “Regna standardo" 
de distrikto Vestfalio festis en Gelsen- 
kirchen (en la proksimeco de Essen) la 
konstitucian tagon. Ministro Severing 
mem ĉeestis kaj paroladis pri nia “bon- 
ega konstitucio" (kiu garantias liberecon 
de parolo, bildigo kaj skribado). Tiu 
festo finiĝis per la kantado: Germanio 
super ĉio! 

Tiam ekkomencis balo. 

W. St., Essen {4567). 


Pasintan jaron Centra Oficejo^de Riga’aj 
profunioj aranĝis la unuan “feston de 
laboro“, kiu bone prosperis. Por ke la 
programo de ĉi-jara festo estu pli riĉenhava, 
la Centra Oficejo ekkomencis la preparati 
Iaboron jam antaŭ du monatoj. Estis 
verkita aparta festsceno. Oin senlace kaj 
sindone studadis homoj dum la sola liber- 
tempo post taga malfacila laboro en fabrik- 
ejoj, metiejoj, vendejoj, kontoroj, havenoj 
ktp. Entute ĉiu partoprenanto (kaj ili estis 
pli ol cent kamaradoĵ) faris ĉion eblan 
por pli konscie kaj pli bone aranĝi la 
feston. Laborista junularo ĝojigita eĉ ne 
bedaŭris sian noktan ripozon, ornamante 
la festlokon por venonta tago. Infanoj 
eĉ tiuj laŭscie penadis almeti siajn man- 
etojn je komuna kolektiva Iaboro. 

Fine venis la tago de festo, la 12. julio. 
Estis dimanĉo. Hela suna tago.- Ŝajnis 
ke eĉ la naturo per siaj brilegantaj sun- 
radioj ekintencis kroni la ripoztagon de 
la homoj, post semajna malfacila ŝvitlaboro 
en fabrikejoj kaj metiejoj ekdezirintaj pasigi 
la libertempon en freŝa saniga aero. Jam 
frumatene direktiĝadis al “Saules Darzs“ 
(ĝardeno de la suno) verdornamitaj ŝarĝ- 
aŭtomobiloj kaj granda aro da piedirantaj 
gekamaradoj kun familianoj ĝojcgaj je bela 
tago de festo. Ĉiuj grupiĝis antaŭ la 
ĝardenpordego bele ornamita kaj surhavanta 
belan afiŝon “Festo de laboro". 

Sed ho ve, Ia pordego fermita! Ĉir- 
kaŭas ĝin aro da policistoj, kiuj sciigas 
ke eniro malpermesita, ĝis venos la respond- 
eca gvidanto posedanta festpermeson de 
la prefekto. Sed evidentiĝis ke la gvid- 
anto-sekretario de la Centra Oficejo de 
Riga’aj profunioj, k-do S. Revald, pasintan 
tagon posttagmeze surstrate estis arestita. 
Ĉiuj klopodoj pri anstataŭanto restis sen- 
rezultaj, ĉar “malaperis“ kaj ne estis trov- 
eblaj plu en Riga nek prefekto nek vic- 
prefekto. La festanoj ekscitiĝis. Tamen 
nenio helpis. pisigitaj kaj forpelitaj de poli- 
cistaĉoj ili pasigis latagonenapudaj arbaroj. 

Kamaradoj, mi opinias ke komentarioj 
estas superfluaj, ĉar ni ja vivas en la 
“libera demokratia" lando. Neŭtralulo. 


Protokolo 

de la Va SAT-Kongreso en Wien 
11.—15. aŭgusto 1925 

f \ 

Oua laborkunsido 11. augusto posttagmeze 

K-do Richtcr malfermas. K-do Drezcn 
(Moskvo), jus alveninta, salutas la Kongreson 
nome de SEU kaj de sovetlandaj SAT-anoj. 
Li sciigas, ke 60% de SEU-menibroj estas 
anoj de SAT kaj parolas pri la praktika apliko 
de esperanto en Sovetio, pri la eksterlandaj 
esperantistoj lastatempe vizitintaj Sovetion 
(sveda kaj germ. delegacioj). Supozeble estos 
okazigebla la VI. SAT-Kongreso en Lcningrad , 
por kio kore li invitas. , 

K*do Scheithauer protestas kontraŭ - la ag- 
maniero de la Aŭstria registaro, kiu ne donis 
la envojaĝpermeson al niaj rusaj kamaradoj. 
Kiel signo de solidareco li proponas elekti 
k-don Drezen kiel prezidanton de la Kongreso. 
Tiuproponoestas akceptata kung-randa pplaŭdo . 

Komencas nun la 

Debato pri la raporto de k-do Lerchner (E. K., 

Administracio), 

kiu estas interrompata per la redaktora raporto 
pri “Sennaciulo 14 , ĉar oni en la debato jam 
anticipas punktojn, kiuj koncernas la redakcion 
de “Sennaciulo M . 

Raporto de la redaktoro de “Sennaciulo“. 

K-do Barthelmess: La propra vivo kaj la 
propra karaktero de SAT forte montriĝas kaj 
vive pulsas en la semajna. gazeto de SAT, 
M Sennaciulo M . Tamen ne tiel unueca ĉiam 
montris sin la spirita vivo, ke la redaktoro 
havis simplan, facilan laboron. Ofte la kun- 
laborantoj faris al li kapdolorojn. Pro la 
noveco de la entrepreno la redaktoro mem 
komence ne havis klaran bildon, kiamaniere 
prezentiĝos la nova gazeto, tiom diferenca 
de la malnova monata S. R. La bildo de la 
gazeto estis difinita per la kunlaborantoj. La 
gazeto ĉefe akcentis la karakteron serve-praktik- 
ecan de SAT, atentis pri tio, ke SAT volas 
esti interhelpilo utila al la diversaj interhelpaj 
organizajoj tutmondaj proletariaj. Dume la 
eduk-kleriga flanko de SAT iom estis puŝata 
malantaŭen en “Sennaciu!o M . La ĉefartikoloj 
ne plu prezentis ĝeneralajn konsiderojn pri 
sennaciismo, sed traktis gravajn, aktualajn 
temojn el la mondpolitika aŭ socia movado. 
La raportoj (la esenca parto de la gazeto) 
venis abunde, bedaŭrinde ni parte devis uzi 
tradukojn, kvankam ni preferus nur ricevi 
originalajn raportojn. Ni dezirus krei reton 
de laboristaj korespondantoj, liverantaj al ni 
la raportojn, trans la tuta tero. La fakto, 
ke sovetlandanoj plej ĉefe kaj plej intense 
kunlaboris ĉe tt Sennaciulo“, iom ĉagrenis 
kelkajn okcidentlandanajn legantojn pro la 
tendenco reganta en Sovet-Unio. Tatnen Hi 
konŝideru, ke ne ĉiuj artikoloj verkitaj de 
sovetianoj kaj aperigitaj en S-ulo, estas skribitaj 
de komunistoj-partianoj. Nur manko kelk- 
tempa de artikoloj el aliaj regionoj devigis 
min, enpresi iafoje tro multe da artikoloj el 
Sovetio. La nuna stato estas pli kontentiga, 
ĉar mi momente disponas pri tiom da ma- 
terialo, ke mi tre varie povas kompili ĉiun 
numeron de S-uIo. En la gazeto mi donis 
liberan parolrajton al ĉiuj niaj membroj per 
la rubriko M Diskutejo M . Precipe en la lastaj 
n-oj vi povis konstati tion. En la “lingva 
afero M mi devis esti tolerema, ĉar mi estis 
ligita per la decidoj de du kongresoj. Mi do 
devis toleri kaj respekti la tendencon funda- 
mentisman kaj same la tendencon reformeman. 
Tamen mi ne toleris la enkondukon de fundaj 
ŝanĝoj en la artikoloj aperigitaj. Mi atendas 
decidparolon de la Kongreso en tiu rilato, 
por ke mi havu precizan direktivon kaj sciu 
kiel agi. Ni aranĝis fakon M La Lernanto 41 , 
kiu aperas monate kaj certe kontentigas tiujn, 
kiuj ankoraŭ ne estas perfektaj en la lingvo, 
kaj ankaŭ ĉiujn, kiuj deziras iom facilan leg- 
ajon. Aperis ĝis nun per M La Lernanto 14 
42 rakontoj kaj anekdotoj pli malpli longaj 

el multaj lingvoj kaj ankaŭ iaj originalaĵoj. 

8 lingvaj demandoj estas pritraktitaj en ĝi 
(el kiuj 6 gramatikaj kaj 2 vortaraj). — Flej 
grava pruvo de la valoro de S-uIo estas la 
statistiko pri enpresitaj artikoloj el S. en la 
tutmonda nacilingva prol. gazetaro. Aperis 
ĝis 31. 7. 25 sume I56artikoloj en 10Qgazetoj 
(lastjare 146 erj 66 gaz.). Bone funkciis la 
tradukservo speciale en Francio. E1 la 156 
artikoloj 52 (do %) aperis en Franclingvio 
(37 en francaj,9 en svisaj, 7 en belgaj gazetoj), 
32 aperis en rusaj gazetoj, 17 en germanaj 
ktp. Rimarkinde estas, ke en unu hungar- 
lingva, en Rumanio aperanta gazeto ĝis nun 
aperis 14 artikoloj-tradukoj el S-ulo. Plej 
ofte oni uzis la art. w BIanka teroro en Po!io u , 
aperinta en n-o 2 (7-foje en 5 div. lingvoj). 
E1 M Senn. Revuo M oni elĉerpis lastjare 6 arti- 
kolojn en 4 div. lingvoj. Unu eĉ aperis bro- 
ŝurforme. Oni devas krome konsideri rigard- 
ante la statistikon, ke ĝi estas nekompleta, 
ĉar multaj k-doj ne sciigas nin pri aperintaj 
tradukoj. 

Espereble ni en estonta jaro eĉ havos pli 
bonajn rezultojn. La bona nuntempa alfluo 
de materialo por S-ulo estas promesplena. 
Tiamaniere ni povos plibonigi la enhavon de 
S-ulo kaj ankaŭ liberigi de tendenceco, kiun 
kaŭzas mallerte verkitaj artikoloj de kelkiuj. 
Per via cies kunlaborado ni certe sukcesos 
krei tian gazeton, kian ni ĉiuj deziras! 

La debaton pri la raportoj malfermas k-do 
Ktonf/eisc/i-Dŭsse\dorfy plendante pri la kon- 
duto de la Komfrakcio en Bruxelles. 

K-do Deubtcr -Mŭnchen plendas pri la aliĝo 
de SAT al Intern. Lab. Helpo, riproĉas al la 
E. K., ke ĝi silentadis en Bruxelles, kiam oni 
diskutis pri la propono. Ĉar oni devus scii, 
ke la socialdemokrataj partioj malpermesas 
al siai membroj la aliĝon al tiu organizajo. 
Plue li deziras skriban administran (precipe 
kas-) raporton (antaŭan preson en la gazeto). 
Plendas, ke al E. K. apartenas preskaŭ nur 
anoj de Komintern. Plendas, ke oni en la 
frakciaj kunvenoj de la Kongreso parolas pri 
ĝeneralaj SAT-aferoj, anstataŭ pri pure pro 
pagandaj aferoj (en partiaj rondoj). Ke E. K. 
ne sufiĉe ofte avertis pri la« kandidat-deklaro 
kaj elekto de nova Direkta Komitato. 

K-do Drczeti (ekster tagordo) komunikas 
okazigon de salutparolado al Ia Kongreso de 
Radio-stacio en Moskvo jaŭdon tagmeze. 
(Aplaŭdoj.) 

K-do Biissler-Levpzig defendas la kom. 
frakcilaboron kaj admonas la aliajn frakciojn 
tendencajn, same agi. Bedaŭras kaj kon- 
damnas la mispaŝon de la anarkistaj k-doj, 
rifuzintaj fondi frakcion el SAT-membroj. 

K-do Zawada-L\xbWn malkontentas pri la 
enhavo de la gazeto. SAT devas esti super- 
partia. S-ulo donas tro multe da loko al 
unu politika tendenco, al artikoloj el unu 
lando. Mi havas pruvojn, ke oni ne enpresis 
certajn artikolojn. 

K-do Drezen parolas pri M unuecfronto“ per 
SAT. Kvankam “unuecfronto" nur estas fan 
tomo momente, SAT povas fari gravan paŝon 
en la direkto al estonta unueca movado. Kia 
diferenco inter simpla /aboristo komunista aŭ 
socialdemokrata? Oni disputas ne pri taktiko , 
sed pri tcorio. La laboristoj finfine forpelos 
ĉiujn teoriojn kaj agos, kiel postulas la taktiko. 
Kaj tiam estos restarigita la unuecfronto; 
aliel nia movado, la laborista movado entute 
ne sukcesos venki. Ni ne disiru, ni restu 
kune. Ni havas jam gravan komunan econ, 
ni havas komunan lingvon . Sennaciulo en- 
presigu faktojn, ne teoriajn artikolojn, ĉar 
faktoj diras la veron kaj povas ofendi neniun. 

K-do Lehmann -Dresden salutas nome de 
Dresdena SAT-anaro. Plendas pri tro ofta 
aperigo de komunistaj artikoloj en S-ulo kaj 
pri tro frua fermo de la kandidat-listo por 
D. K. -elekto. Li kaj k-do Ktopflcisch, kvankam 
ne volas defendi k-don Goldstein, kies^ agon 
ili ne scias ĝuste pritaksi, malbonjuĝas la 
agadon de la Kongreso en Bruxelles. 

K-do Barthelmess defendas la redaktadon 
de‘S-ulo. La forta kunlaborado de k-doj el 


Sovetio donis specialan karakteron al S-uIo; 
tamen oni ne povas paroli pri frakci-tendenco, 
kiel faras k-do Zawada. Ne ĉiuj artikoloj el 
Sovetio devenas de komunistoj. 

K-do Guma -Paris opinias, ke sennaciismo 
ne povas ekzisti per si mem, sed estas vi- 
vigata per ia kunlaboro de la div. tendencoj. 
Ni estas devigataj akcepti ĉiujn tendencojn. 
Postulas liberecon ne nur por kom. kaj soc. 
dem. frakcioj, sed ankaŭ por anarkistoj. Li, 
kvankam bedaŭras, tatnen senkulpigas la fon- 
don de aparta organizajo TLES. Parolas pri 
rifuzitaj anarkist-tendencaj artikoloj. 

K-do Lanty-P 2 Lr\s : Regas konfuzo pri la 
karaktero kaj la laboro de la frakcioj. En 
Ia kadro de SAT ne ekzistas frakcioj. Sed 
tamen la SAT-anoj rajtas kunveni aparte, por 
prisdiskuti siajn proprajn komunajn aferojn. 
Frakcia laboro povas esti tre fruktodona. Kial 
la anarkistoj ne fondis tian frakcion e! SAT- 
anoj? TLES estas aparta organizajo. La kom. 
tendenco montriĝis en la gazeto, ĉar la ko* 
munistaj k-doj estis pli agemaj. 

K-do Feith-W\en aludas sian proponon pri 
dezirindeco de superpartia skribmaniero en 
la gazeto. K-do Lerchncr: SAT estas kultur- 
organizajo. Se vi zorgas tre atente, tiam 
forrestos disputpunktoj. lu parolis pri “estroij 1 
en SAT. Ni ne havas vere estrojn en SAT, 
sed laborsklavojn. Por la elekto de DK. la 
Dresdenanoj anonciĝis tro malfrue. Ili liavis 
sufiĉe da tempo antaŭe por anonci sin. Por 
la elekto de DK. ni devas nepre trovi alian 
vojon, ĉar la nuna elektmaniero estas tute 
malpraktika. K-do Guma legas liston de 
rifuzitaj (laŭdire) artikoloj kaj transdonas al 
k-do Barthelmess. Por pruvi komunismemon 
de SAT, li legas tradukon de la antaŭparolo 
de raporto, kiun k-do Lanty sendis al Ko- 
mintern antaŭ unu jaro. 

|V K-do Lanty respondas, ke tiu raporto estis 
privata afero, ke li do rajtus pri ĝi ne re- 
spondi publike. Li ne pritraktos la etikan 
flankon de la fakto, ke kontraŭuloj uzas pri- 
vatan dokumenton rabitan. Sed tial ke li 
estas certa, ke k-do Guma ne havas ian ajn 
respondecon en la rabo de tiu dokumento, 
li konsentas doni kJarigojn pri sia raporto al 
Komintern. Li diras, ke li pledis advokatece 
kaj sekve uzis ĉiujn argumentojn konviriko- 
kapablajn. La riproĉoj de k-do Guma, bazitaj 
sur la dirita raporto, ne respondas al la faktoj. 
Malveras, ke la komunistoj havas la pli- 
multon en la E. K. de SAT. . La vero estas, 
ke post Ia eksiĝo de Lanty restas en ĝi nur 
unu komunista partiano: k-do Glodeau, la 
aliaj E. K. anoj estas ĉu anarkistoj, ĉu sen- 
partiuloj. La pli vigla kunlaborado de ko- 
munistoj ne estas riproĉinda, sed imitinda, 

konkludas k-do L. 

• 

K-do Barthelmess respondas al k-do Guma, 
ke al li ne konataj estas tiuj cititaj artikoloj, 
kiuj estas laŭdire rifuzitaj de la redakcio. Li 
deziras, ke oni esploru la aferon. 

K-do Hejda-VJ\en proponas, ke oni sendu 
plendon al la Aŭstria registaro pro neenlaso 
de niaj rusiaj katnaradoj. 

K-do Stezak subtenas Ia proponon kaj petas 
unuaniman akcepton. 

La propono estas unuanime akceptata. 

K-do Lanty demandas la Kongreson, ĉu 
necesas elekti komisionon; kiu esploru, ĉu kaj 
kiaj artikoloj estas rifuzitaj de la redaktoro. 

K-do Feith: La kontraŭsovetiajn artikolojn 
kontrolu. 

K-do Barthelmess: Tiajn artikolojn mi en- 
tute ne ricevis. 

K-do Richter konstatas, ke la Kongreso, 
insistas elekti komisionon el Leipzig’aj kama 
radoj (sidloko de la redakcio). 

K-do Zavada: Ĉar ni ne konas Ia Leipzigajn 
k-dojn, la proponkotnisiono zorgu kaj la Kon- 
greso interkonsentu poste. 

K-do Richter: La proponkomisiono same 
ne konas la k-dojn. La Leipziga grupo komisiu 
mem tri aŭ kvar k-dojn el la diversaj ten- 
dencoj, kiuj kontrolu la artikolojn rifdzitajn. 

Tiu propono Richter estas akceptata. 


Sekvas sciigoj de ia Loka Kongres-Koniitato 
pri vesperaj mitingoj kaj debato pri konstituo 
kaj labormetodo de la propon-komisiono. 


• Tria laborkunsido, 12. aŭgusto matene. 

Post legado de salutoj sekvas la 
Raporto de Sennacieca Revuo kaj de Eldona Fako 

K-do Barthelmess (anstataŭ la redaktoroj, 
kiuj ne povis veni): Ankaŭ nunjare ni bedaŭre 
ne povas ĉeesti mem por persone prezenti 
al vi la jaran raporton pri nia redakta laboro 
en S.R. Tamen ni mem estus malkontentaj 
pri nia laboro, se ni bezonus ncpre ĉeesti la 
Kongreson kaj persone pledi por nia revuo — 
ni ĉiam celis, ke la revuo mem pledu por 
si, ke ĝi atingu tiun gradon de la kvalito, kiu 
permesus ne uzi Ia helpon de advokatoj. Ni 
bedaŭrinde ne povas tuj aŭskulti viajn su- 
gestojn pri nia laboro, sed ni estas certaj, ke 
tiuj sugestoj venos en la formo de viaj kon- 
kretaj kunlaborajoj, per^kiuj vi helpos al ni 
forigi niajn mankojn. Ĉar nia laboro super 
la revuo estas samtempe via laboro, ĝi estas 
laboro kolektiva. — Kiel pasintjare nia tasko 
restis kaj restos por sekvantaj jaroj — flegi 
la ĝermojn de la naskiĝanta literaturo senna- 
cieca. Fakto konstatinda estas, ke aperis 
sufiĉe multe da rakontoj pasintjare en nia 
revuo, kiuj jam havas la ĝermojn. Ankoraŭ 
karakteriza trajto estas, ke la aŭtoroj de niaj 
originalajoj ofte sin kaŝas per pseŭdonomoj. 
Tiuj nomoj eĉ laŭsone apartenas al neniu 
nacio, neniun naciaft nomon ili memorigas. 
lli estas la sonoj el la naskiĝanta sennacieca 
Novo. Ke niaj originalajoj valoras, montras 
la fakto, ke la granda jumalo “L' Humanitĉ" 
aperigis tradukon de originala rakonto el nia 
revuo. Kaj eĉ la “neŭtrala organo“ Esperanto, 
dum du jaroj silentinta pri nia revuo, rekonas 
la diversfakan forton de nia SAT-kolektivo! — 
Pasintjare la revuo iom kreskis en sia am- 
plekso, iom plibeliĝis pro pli multaj ilustraĵoj 
kaj ornamajoj. Sed tiu kresko ne korespondas 
al Ia kresko de nia laboremo kaj al la pliam-* 
pleksiĝo de nia programo. La sekvantaj ciferoj 
tion bone ilustras: En 11 numeroj de la revuo 
aperis 97 vcrkoj, do je 15 pli multe, ol dum 
la tuta jaro antaŭa. Belarta prozo, malkreskis 
de 50 ĝis 33%, cedinte 17% parte por la 
pliampleksiĝo de Fscienca fako (nunjare20%, 
antaŭel7%)kaj pliparte al la nova - pedagogia 
fako, kiu enhavis 14% de ĉiuj aperintaj verkoj, 
Ne ŝanĝiĝis la kvanto de poeziaĵoj (25%) kaj 
de priliteraturaj skizoj (8%)- Tiuj ciferoj pli- 
malpli permesas al ni konkludi, ke nia revuo 
montriĝis ĉefe literatura kaj ke la fakoj scienca 
kaj pedagogia aperas en ĝi dume nur kiel 
fakoj kompletigaj: Ĉefe la amplekso de la 
revuo ne permesas, pligrandigi tiujn du fakojn, 
kvankam rilate al la pedagogia ni suferis 
ankaŭ ioman mankon de kunlaborajoj. Ŝajne 
ni ne jam sukcesis trovi necesan direkton por 
ĝi, kaj ni tre deziras, ke en via diskuto 
vi helpu trovi tiun vojon. Nia pedagogia 
fako devas esti destinita ne nur por peda- 
gogoj. La problemoj de edukado apartenas al 
tiuj, kiuj turmentas nin dum la tuta vivo (lernejo, 
memedukado, propraj infanoj, socia laboro). 
Ni ne lasu tiujn zorgojn sole al pedagogoj, 
ni ĉiuj estu kunlaborantoj de nia pedagogia 
fako. En la scienca fako ni povas.noti for- 
miĝon de soci-scienca subfako. ĉi karak- 
terizis sin per 7 aperintaj artikoloj, ĉiuj tradu- 
kitaj, dum el 13 aliaj sciencaj artikoloj nur 
unu estas tradukaĵo. — Pri la lingvajo de nia 
revuo ni ripetu, kion ni diris en la antaŭa 
raporto: nia lingvajo devas ĉefe respondi al 
la peresperanta karaktero de nia revuo; ĝi ne 
povas esti stagna, dumkiarn la vivo kaj la 
tekniko progresas; ĝi ne povas salti antaŭen, 
postlasante post si la vastan legantaron; ĝi 
ne povas aliflanke resti sur la nivelo de lingvo- 
koniencantoj — traktante pri la temoj sciencaj 
kaj teknikaj, ni atendas certan lingvoposedon 
ĉe nia legantaro. — Lastjare 39% de verkoj 
aperintaj estis originalaĵoj, nunjare ni jam 
havas 46% da ili. Tio estas jam rezulto el 



























6 


SENNACIULO 










la ekzisto uiem de nia revuo: ĝi vekas la 
literaturajn kapablojn en nia SAT-medio, ĝi 
ebligas al ili sin ekzerci kaj plialtim* la artan 
kvaliton de siaj verkaĵoj. Ni konstatas ten- 
dencon de kreskado de originalaj verkoj. De 
vi dependas, ĉu estontjare eĉ plifortiĝos tiu 
tendenco, ke fine tiu tendenco fariĝu definitiva 
sukceso sur nia vojo al sennacieca literaturo. 

Eldonkooperativo . Malgraŭ teknikaj mal- 
helpoj, financaj malfacilaĵoj — ni devisvivteni 
semajnan gazeton kaj monatan revuon — 
ni sukcesis eldoni diversajn novajn Iibrojn, 
inter iii unuavice la luksan, ampleksan 
Kantaron. Per du novajoj nl esperas pli- 
sukcesigi la funkciadon de nia Eldona Fako: 
per eldono de akcibiletoj (unu- kaj duon- 
dolaraj), kiuj donu certan garanti-fondon al la 
kooperativo kaj signu pli klare la kooperativan 
karakteron de la entrepreno, kaj per aperigo 
de pcrioda “Biblioteko de SennaciuIo“, en kiu 
estu aperigataj diversfakaj verkoj, literaturaj- 
beletristikaj, sciencaj, soci-politikaj kaj — laŭ 
nia projekto — ankaŭ pedagogiaj. Se vi varbas 
fervore por tiu entrepreno kaj subtenas per 
propra via abono (ni bezonas kelkcenton da 
certaj abonantoj), ni ankaŭ tiurilate povos 
sukcesi kai plivigligi nian eldonagadon. Temas 
kompreneble pri malgrandaj verketoj, cetere 
prefere legataj, ĉar por grandaj publikajoj be- 
daŭrinde la mono mankas. Ni esperas, spite 
la altaj kostoj de du gazetoj, ankaŭ prosper- 
igi nian eldonan fakon. 

Debato 

K'do Bassler atentig^s pri la alta propa- 
gand-agita valoro de la Prol. Kantaro eldon- 
ita de ni. Kompartio Germana oficiale postu- 
lis tradukon de kantoj por utiligo en german- 
lingvaj kantaroj. 

K-do Revo plendas pri maldiligenteco de 
k-doj en kunlaboro al S. R. Tre malmulte da 
ekonomi-sciencaj artikoloj aperis. Tamen ili 
estas gravaj, ĉar la proletara klasbatalo staras 
sur ekonomia bazo. Mia tiurilata alvoko ne 
estis atentata eĉ de unu kamarado. En eko- 
nomia kampo la disputoj pro tendenco ;ne 
estas, aŭ estas tre malgrandaj. En tiu kanipo 
ni bezonas tradukojn de valoraj verkajoj. Por 
ni kiel proletoj tiu kampo estas treege grava. 

K-do Zavada ankaŭ deziris, ke oni pli 
multe da loko dediĉu al sociologiaj artikoioi. 
Deziras eldonon de meti-sciencaj libroj. Opi- 
nias, ke la Kantaro estas tro ampieksa kaj 
pro tia tro multekosta. Deziras, ke oni dividu 
la Kantaron laŭ nacidevenaj partoj, tiamaniere 
ebligante la aĉeton de diversaj pli malam- 
pleksaj partoj. Deziras aperigon de gravaj 
tradukajoj. Kiam aperos la “Etiko“? 

K*do Feithi Mankas ekonomi-sciencaj ar- 
tikoloj. Pri tio kulpas la spirito de la mem- 
braro. Kial oni moke parolas pri iuj pro- 
fesoroj, kiuj donas konsilojn? Ni ne forpuŝu 
ilin. Proponas pli grandan propagandon 
inter socialismaj intelektuloj, ĉar ni bezonas 
ilian kunlaboron. 

K-do Revo: Por publikigi grandajn verkojn 
ni nuntempe ne estas sufiĉe fortaj, ni kon- 
tentiĝu publikigi eitiraĵojn, ĉapitrojn, ekzemple 
de Marksa “Kapitalo“ k. a. verkoj. 

K»do Guma opinias malaprobinda la divi- 
don de la Kantaro en diversajn partojn kaj 
kontraŭ la sennacieca spirito. 

K-do Rarthelmess: Momente ni ne kapablas 
eldoni grandajn tradukaĵojn nek specialistajn 
verkojn, nur iegotajn de kelkaj k-doj (meti- 
sciencajn librojn proponitajn de k-do Z.). Pro 
sama kaŭzo ne aperis la w Etiko“. Kial Ja 
anarkistaj k-doj ne kolektis, laŭ nia ofta al- 
voko, monsumojn por la eldono dc tiu verko 
(per antaŭmendoj ktp^ anstataŭ uzi la monon 
por eldono de nova^gazeto (konkurenca al 
nia gazeto)? — La Kantaro ne havas valoron, 
se ; ĝi estos dividita laŭ nacideverTaj partoj. 
Gi perdos sian sennaciecan karakteron. 

K-do L//tmanri-Wicn anoncas fakkunsidon 
de Instruistoj, resp. Instruantoj. 

K-do Pakosta, reprezentanto]de Ĉeka Kom. 
Lab. Partio, saiutas la Kongreŝon. 


Lingvaj demandoj 

K-do Feith : Mi ĝojas, ke Ia granda plimulto 
kondamnas la konfuzigojn kaj novigojn de nia 
lingvo kaj turnas sin kontraŭ la persongustaj 
ŝanĝoj. Sed la redaktoro devas havi la eblon, 
forigi ĉiujn atakojn al la lingvo. La ido-su- 
fiksojn ni ne bezonas apliki. La finaĵo ^ (balde), 
kvankam ne kontraŭfundamenta, estas mal- 
konsilinda, ĉar oni tiom longe uzis lq, alian 
finaĵon. Kion diru la komencantoj? Konfero , 
difero estas kripligitaj formoj neaplikindaj. 
En laŭfundanienta Zamenhofa Esperanto* oni 
povas pritrakti la plej malfacilajn teinojn. La 
kamaradoj fuŝas, ĉar ili ne legas la verkojn 
de Zamenhof. Mi proponas rekomendon de 
la fundamentaj Zamenhofaj legaĵoj (haveblaj 
en Paris) per la gazeto. Li plue parolas pri 
la pura lingvo fundatnenta uzita en la gazeto 
“La Esperantisto“ de D-ro Pfeffer. Li opinias, 
ke se ni daŭrigus kiel ĝis nun, venus la mo- 
mento, ke iu taŭga, kapabla k-do fondus no- 
van asocion kaj redaktus novan gazeton laŭ 
pura, fundamenta stilo kaj Iingvo. Oni ne 
troseriozigu la tekston de la gazeto. Ankaŭ 
la laboristo volas legi belajn, simplajn tekstojn 
en la gazeto. Neologismojn kaj novajn for- 
mojn rajtu forstreki la redaktoro. Neologis- 
mojn oni nur uzu en okazo de.nepra neceso. 
Oni ne enuigu la legantojn de nia gazeto. 
Politiko devas resti for. — En “Petro“ mi 
bedaŭras Ia citon de novaj sufiksoj nenecesaj. 

K-do Richter proponas kunfandon de la 
propono de k-do Feith entenita en lia referato, 
kun la jam faritaj samtemaj proponoj. (Kon- 
sentite). 

K-do 5v/V//-BratisIava petas, ke oni donu 
al la redaktoro(j) precizajn instrukciojn. Li 
opinias, ke la kurslibreto “Petro w ne estas 
sufiĉe akomodita al la hungara lingva nzo kaj 
tial malfacile utiligebla en kursoj gvidataj 
de li. 

La diskuto estas interrompata pro la pro - 
gresinta tempo . 

Fakkunsidoj:5a h.Instruantoj,6ah. Kom. 
frakcio, Va^a h. (alimatene) LEA-oj (naciaj 
lab. org.), vendrede 5a h. Naturamikoj. 


Kvara laborkunsido. 12. augusto posttagmeze 
Daŭrigo de ia debato pri lingvaj demandoj 

K-do Krstulovid-Viien : K-do Feith ne sufiĉe 
konsideris la realan situacion. Ni fakte ne 
havas unuecon en la lingvo. Diversmaniere 
estas instruitaj la kamaradoj. Ekzist^s tiom 
da lab. esp. organizaĵoj kaj tiom da lingv- 
instruaj metodoj. Ankaŭ ni ne havas propran 
vortaron. 

K-do Revo: La nuna sistemo de enkon- 
duko de novaj vortoj kaj afiksoj kondukas 
nian lingvon sufiĉe rapide al abismo, kiu jam 
nun estas videbla. Ni lernu el la historio de 
lingvo internacia, kiu avertas nin (Volapŭk). 
Ekzistas “neŭtrala w Esperanto-movado. Sed 
SAT estas en la tuta esp. movado la plej 
aktiva, antaŭenpuŝanta elemento. La okuloj 
de ĉiuj pli kaj pli direktiĝas al SAT: Kom- 
paru la hodiaŭan Kongreson kun la fakkun- 
veneto en Praha (1921). Ni havas en niaj 
manoj la tutan kulturan heredaĵon, kiun lasas 
al ni la burĝa klaso. Nur Esperanto en la 
manoj de proletaro povas esti savata. Nia 
respondeco tial estas multege pli granda. Se 
ni ne atentas pri la pureco de la lingvo, tiam 
estas nia kulpo, se Esperanto eble havos la 
saman sorton kaj destinon kiel Volapŭk. Ni 
turnu nin kontraŭ ĉiuj novigoj en nia lingvo. 
K doj plendas, ke ili ne povas instrui, ĉar 
novaj formoj aperas. Nur estas malmult- 
nombraj ja la futuristoj. Nur kelkaj — la 
verkintoj — estas por la novigoj, la legantoj 
estas kontraŭ. Nia Kongreso havas la povon 
forigi tiun staton. La redaktistoj devas havi 
gvidlinion. Gis nun. ni ne povis riproĉi pro 
la antaŭaj decidoĵ, kiuj vokis al Iinĝva toler- 
emo. Toleremo ĝis kia grado? Toleremo 
estis tro granda dum la lasta ternpo. Esper- 
anto devas evolui, sed ĝi devas evolui en 
certe difinitaj linioj. Estas strangaj revoluci- 
uloj tiuj k-doj, kiuj opinias ke la piej bona 


kampo por la agado estas la lingvo. Kon- 
traŭ ili ni devas rigore paroli. Rilate la ling- 
von tre konservema devas esti la lab. klaso. 
Ni devas havi lingvon, kiu estu komprenata 
dum kelke da jaroj kaj jardekoj, de tiuj, kiuj 
iernas. Eĉ Ido havas periodon de “stabi!eso“. 
Tri kategorioj de lingvaj formoj estas nepre 
forstrekendaj: 1) Persongustaj novigoj, 2) Kon- 
fuzigaj simpligoj, 3) Superfluaj esprimoj. Ni 
tute ne ankoraŭ elĉerpis la lingvan materialon 
de Esperanto. Bedaŭrinde nur malmultaj 
konas la verkojn de Zamenhof, ĉar la plej- 
multaj ne estas multjaraj, sed kelkjaraj esper- 
antistoj. Ili do ne havas lingvan tradicion. 
Tial mi proponas (kiel deziresprimo), ke estus 
bone, se Sennaciulo kiel felietono almenaŭ 
dummonate publikigus artikolon aŭ tradukaĵon 
de D-ro Zamenhof aŭ alia konata aŭtoro. An- 
kaŭ en *La Lernanto“ onf povas fari tion. 
Oni devas iri en la profundecon, sed ne en 
la larĝecon. Tamen necesajojn (ekz. w end w ) 
ni ne forpuŝu. Kontraŭ necesaj novigoj ni 
ne devas paroli, ĉar aliel ni estus reakciuloj. 
Ni devas plifaciligi ĉiam al niaj lab. lernantoj 
la lernadon de la lingvo, ĉar lacaj post laboro 
ili venas hejmen,. do ni ne kreu artefaritajn 
malfacilaĵojn. Por la lingva gvidado de la 
organoj ni bezonas “ŝtalan manon u , kiu el- 
ŝiru ĉion neutilan, por ke ni ne havu lingvajn 
disputojn, ĉar ni bezonas niajn fortojn sur 
la klasbatala kampo por la proletaro! 

K-do S/ezak prelegas leteron de k-do Kerr 
(el Usono), kiu plendas pri multaj vortoj ne 
troveblaj en vortaro. La Viena SAT-anaro, 
okupinta sin pri la lingva demando, sin es- 
primis kontraŭ superfluaj neologismoj en 
esp*o, kontraŭ ŝanĝo de strukturo de SAT, 
kaj por koncentrigo de ia propagand- kaj 
varblaboro. La redaktoro ricevu permeson, 
foriĝi ĉiujn neologismojn. K-do Guma opinias, 
ke novaj formoj estas tolereblaj, se ili estas 
bazataj sur la Fundamento. u La Lernanto" 
donu Iegajojn en klasika stilo. Li citas kel- 
kajn vortformojn, kiujn li opinias taŭgaj (ekz. 
mallongigon de “kaj u ). K-do B . (el Blanka 
lando): La lingvo estu prefere iom pli mal- 
faciia, sed fiksa, neŝanĝebla. Ni ne faru lon- 
gajn iingvajn diskutojn, sed laboru praktike 
per esp-o por Ia laboristaro. Krei unuecan 
lemilon por ĉiuj lingvaj teritorioj ŝajnas tre 
malfacile. La rekta metodo estas aplikebla. 
Sed en 90°;o mankas la kapablaj instruantoj. 
SAT ne estas la ejo por Iingvaj eksperimentoj. 

Itala SAT-ano: Italaj k-doj deziras, ke la 
gazetoj de SAT konservu sian kiasan karak- 
teron, ke la nuna organiza formo de SAT 
restu konservata, kaj ke la lingvo restu, kiel 
ĝi estis kreata de Zamenhof. 

K-do Revo parolas kontraŭ la mallongigo 
de “kaj“, pro estetikaj konsideroj.<r K-do 
K/opf/eisch (komisie de k-do Deubler); La 
Mŭnchenaj kaj sudbavaraj SAT-anoj ankaŭ 
csprimas sin kontraŭ la reformoj de la lingvo. 

K-do Guma opinias, ke oni post kelka 
tempo kutimiĝos (laŭ estetika vidpunkto) al 
la mallongigo de “kaj“, sed ne insistas pri 
la afero. 

K-do Feith parolas por la pli longaj for- 
moj, ĉar ili pli facile estas legeblaj ol la mal- 
longaj. K-do Gutna: w enda“ oni akceptis 
kiel pli mallonga formo (anst. devas esti -ota). 

K-do Scheithauer (nome de la Propon- 
komisiono): Pri la lingva afero estas faritaj 
tre multaj proponoj. Kelkajn preskaŭ sam- 
tendencajn la komisiono kombinis. La komi- 
siono proponas por akcepto kiei ekstrakto la 
jenon: 

u Konsiderante la nunan staton de nia Aso - 
cio kaj konsiderante la evoluiĝeb/econ de esp-o 
inter laboristaro, la Korigreso konstatas, ke 
esperanto suficas por ni, kicl ĝi estas ĝis nuri . 
Lingvajn kornpletigojn, kiuj montriĝis necesaj 
kaj kiuj estas enkondukataj pcr praktika uzado , 
ankau uzu niaj organoj. Prilingvaj diskutoj 
ne plu aperu en S-ulo, sed en Senn . Revuo. il 

K-do Feith opinias, ke “lingvaj diskutoj w 
ankaŭ ne estas necesaj en Scnn. Revuo. 

K-do Lanty klarigas, ke S. R. havas sciencan 
parton, sub kiu oni diskutu ankaŭ lingvo- 
sciencajn temojn. En la tekstoj tamen oni 











SENNACIULO 


7 






ne uzu la novaĵojn. K-do Revoi Lingvaj dis- 
kutoj estas nccesaj. Ekzeniple por ekonomiaj 
artikoloj ni devas serĉi novajn vortojn. 

K-do Lerchncr klarigas, ke temas nur pri 
scienca traktado de lingvaj temoj, kiun oni 
devas permesi en S. R. 

La propono formulita de la komisiono estas 
unuanime akceptita. 


Radio-Salutoj el Moskvo 

Moskvo. Jaŭde, la 13an de aŭgusto en 
„Pravda“ aperis publika protesto kontraŭ 
la ago de aŭstria registaro, per kiu ĝi 
rifuzis envojaĝpernieson al Sovetiaj SAT- 
anoj, intencintaj partopreni Ia kvinan Kon- 
greson. La saman tagon per la plej potenca 
radiostacio („Noskva je !a nomq de Komin- 
tern“) estis radie transdonita al Vieno 
salutparolado al Ia SAT-Kongreso. Laparo- 
ladon faris K-do Demidjuk. 

Pro manko de loko ni nur aperigas unu 
alineon el la radioparolado de Moskvo. Jen: 

La registaro de la kongreslando ne deziris, 
ke nia voĉo aŭdiĝu en Vieno. La registaro 
de I’ kongreslando opiniis malhelpi per 
tio nian proletan solidarecon, ĝi sentis ke 
ni jam venkis la Iingvajn barojn, ke la 
diverseco de lingvoj ne plu povas mal- 
helpi nian solidarecon kaj ĝi fermis antaŭ 


ni la landlimojn por ke nia voĉo ne aŭdiĝu 
en Vieno. 

% 

Kaj, malgraŭ tio, ni hodiaŭ sendas al 
vi per radio-ondoj nian voĉon, nian saluton, 
nian kelkminutan almenaŭ partoprenon en 
via laboro. Kaj tio estas la unua fojo en 
la historio de laborista movado ĝenerale, 
ke malgraŭ la fermitaj antaŭ ni landlimoj 
nia voĉo povas tra la distanco aŭdiĝi inter 
vi| Nia komuna lingvo en kunlaboro kun 
la progresanta tekniko ne plu havas barojn 
por manifesti nian sennaciecan solidarecon. 


Kiel ni propagandu SAT? 

Legante la multajn kaj oftajn artikolojn 
pri organizformo dc SAT, pri nia pri- 
lingva starpunkto ktp., mi ofte pensas: 
kial do oni tiom multe parolas pri tiuj 
aferoj. Se SAT ankoraŭ ne estas sufiĉe 
forta kaj multmembra, tio ja ne dependas 
de ĝia organizformo aŭ ĝia prilingva star* 
punkto, sed de la nesufiĉa aktiveco de 
multaj el ĝiaj membroj. 

Tiai mi proponas al ia k-doj: ne parolu 
aŭ skribu tro multe pri ĉi tiuj temoj, sed 
agu, laboru, propagandu. 

En Nederlando kelkaj diverslokaj k-doj 
fondis Rondon por SAT-propagando, pag- 


ante ĉiumonate 20 — 25-cendan kotizon 
al ĝi. Per tiu ĉi mono ni eldonas ĉiu- 
monatan cikilostiligitan folieton “La SAT- 
PropagandistoO* 4 . En tiu ĉi gazeteto nl 
publikigas artikoletojn pri SAT, reklamojn 
por SAT-organoj kaj SAT-Iibroj, sciigojn 
pri novoj SAT-eldonaĵoj ktp. Mi sendas 
ĝin al ĉiuj lab.-esp.^grupoj en nia lando, al 
SAT-anoj, al Sennaciuio-Iegantoj ktp. Tia- 
maniere ni esperos iom post iom kreskigi 
la SATrniovadon en Mederlando. 

^ Ĉu ankaŭ alilande aŭ aliloke ne estus 
farebla io tiurilate? K-doj, pripensu. Me 
nur parolu, prefere agu! - 670. 


l ) Interesuloj petu ekzempleron, sendante 
respondkuponon al k-do J. M. Duinker, Dool- 
hof 3, Den Helder (N. H.). 


Kamaradoj ĉiulandaj! Por “Kabineto de Ling- 
voscienco* 4 en Laborista Fakultato estas 
bezonataj specimenoj de plej diversaj lin- 
gvoj kaj de pres* kaj skrib-alfabetoj. Sendu, 
kiu povas, specimenojn de nacilingvaj bro- 
ŝuretoj, gazetoj k.t.p. (precipe estas dezirataj 
orientaj alfabetoj — arabaj, hindaj k. a.). Estas 
ankaŭ tre dezirataj p. kartoj, duone^skribitaj 
nacilingve kun traduko esperanta. Cio estas 
akceptota kun danko. 

Sendu laŭ adreso — Viatka (Sovet-Unio) 
Engels-str. 52 , kv. 2, al K. P- Suĥanov. 






Leĝeco estas nur perforto 

Oni devus tamen fine malembarasiĝi je 
I’ sofismo ŝatata de 1’ oficialaj paroladistoj, 
kaj kiu konsistas kontraŭmeti la perforton 
al la leĝeco. Kvazaŭ la leĝeco ne estas 
la perfortol la tipa perforto, la perforto 
seninterrompa kaj sistema, la perforto leĝ- 
igita kaj sanktigita, sed tamen la perforto! 
La neleĝa perforto kontraŭiĝas je 1’ leĝeco 
nur kiel du perfortoj kontraŭiĝas unu la 
alian, kaj ne kiel la perforto kontraŭiĝas 
je I’ paco. 

Ĉiuj socioj organizitaj estis fonditaj ĝls 
nun sur la ekspluatado de homo per homo. 
Tiu ekspluatado nur daŭras per la per- 
forto. La ekspluatata homo forigus tuj 
la ekspluatadon, kies ĝi estas viktimo, se 
ĝi ne estus trudita per la perforto. La 
leĝeco nur estas la kodigo de I’ perfortaj 
agmanieroj aplikendaj por daŭrigi la eks- 

pluatmanierojn de-iu socio. 

* 

% . * 

La antikva socio estis fondita sur la 
sklaveco. Kiu riskos nun firme aserti ke 
sklaveco ne estis perforta ago? Perforte 
la sklavuloj estis konkiritaj, .perforte ili 
kaj ilia idaro estis daŭre disponitaj de siaj 
posedantoj. La forkuranta sklavulo per- 
forte estis rekondukita al sia mastro. La 
sklavulo malkonsentinta labori estis tor- 
turita. Ĉi tuta perforto estis nur la rigora 
apliko de I’ leĝeco. 

Uzante la specialan terminaron de niaj 
radikalaj burĝoj, oni devus do nomi “per- 
fortemulo" la sklavulon provintan sin for- 
savi de sklaveco, kaj “pacemulo" tiun, 
kiu tie lin tenis. 

Nu, se nuntenipe la ekspluatmanieroj 
de homo per homo aliformiĝas, se ili estas 
pli insidaj, tamen i!i ekzistas; kaj nun- 


tempe, same kiel antaŭtempe, ili daŭriĝas 
nur per la perforto, la tradicia perforto, 
la leĝa perforto. 

Ni reniemorigu la gravajn principojn. 

Ĉe I’ kapitalista socio, la homo ne plu 
havas Ia posedrajton pri homo, sed ĝi 
havas rajton al si proprigi produkt- kaj 
vivrimedojn. Rezultas el tio, ke ĉiuj pro- 
dukt- kaj vivrimedoj ekzistantaj en la 
mondo fariĝis la ekskluziva posedaĵo, Ia 
monopolo de limigita nombro da uloj. La 
granda maso de aliaj, de tiuj, kiuj — ĉar 
ili ne estas el tiu klaso — trovas neniajn 
produkt- kaj vivritnedojn disponeblajn, 
estis trudataj, je puno de morto pro nial- 
sato, sin fordoni al la unuaj, fariĝi “mem- 
volaj“ sklavuloj de I’posedantoj de I’pro- 
duktrimedoj. De tiam, kiel siaj antaŭuloj, 
t. e. la posedintoj de sklavuloj, ĉi kapi- 
talistoj havas la eblecon aljuĝi al si tion, 
kion produktas la laboro de iliaj sklavuloj, 
t. e. la salajruloj. Same kiel Ia antikva 
sklaveco, la moderna proleto estas kon- 
tentiĝonta per la “konserva porcio", kiun 
al li liveras Ia mastro por ke li povu 
daŭre produkti kaj ŝviti profiton. 

Kio tion permesas? Pro kio la homo, 
kiu ne posedas tcrparton, ne povas sin 
instali sur nekulturata terparto, kaj kul- 
turi ĝin por nutri sin kaj siajn samfami- 
lianojn? Pro kio la laboristo ne povas 
finsemajne ricevi sian tutan laborprodukton ? 
Rro kio li estas trudita allasi al la ka- 
pltalisto parton el la valoro, kiu estas 
faraĵo de liaj manoj? Pro la perforto! 
Se proleto, t. e. unu el tiuj, kiuj nur 
posedas sian laborforton, ekmaltimus voli 
produkti sen la permeso de tiuj, kiuj po- 
sedas posedaĵdokumentojn, se salajrulo 
intencus konservi por Ii sian tutan labor- 
produkton, la perforto proteste kontraŭ- 


starus antaŭ ili laŭforme de ĝendarmo aŭ 
de malliberejgardisto. La burĝaro vane 
klopodas kaŝi larealaĵon per konfuzamasaĉo 
de subtilaj ideoj kaj maldelikataj pompoj, 
ĝi vane klopodas helpe partoprenigi mal- 
simplajn kodojn kaj talarulojn, la tuta 
funkciado de ĝia “sociordo“ nur estas 
certigita f(er la revolvero de ĝendarmaĉo 
kaj per la ŝlosiloj de kaporalo. 

Kiam la mastro perforte prenas, dum 
la pagtago, parton el la laborprodukto de 
siaj laboristoj, nur donante al ili salajron 
kiu valoras malpli ol tio, kion ili pro- 
duktis, li ne agas alimaniere ol la rabisto, 
kiu elrabas sian viktimon. Ambaŭ per- 
forte agas. Tiu ĉi agas minace de sia 
revolvero; kaj tiu agas minace de ĝen- 
darmo kaj de malliberejo. 

La neleĝa perforto estas tiu, kiu kon- 
traŭas al la leĝa perforto. Kiam la mal- 
leĝa perforto superas la Ieĝan perforton, 
la sociordo fondita sur tiu-ĉi estas mal- 
aperonta. Nova sociordo stariĝos, bazota 
sur la nova perforto, kaj ĉi-perĵorto mal- 
ĉesos daŭrigi sian ekzistadon. Sed triumf- 
onta, ĝi sin nomos de nun “leĝeco* 4 . 
En ĝia nomo de nun oni anatemos ■) la 
novajn formojn de T perforto, kiujn edifos 
tiuj, kiuj volos sin defendi kontraŭ ĝi. 

La ekspluatatoj, kiuj aspiras rezigni Ia 
perforton, realece estas nur tiuj, kiuj ak- 
ceptas obei al ĝi. Ne estas pacemuloj 
kaj perfortemuloj. Estas nur tiuj, kiuj 
rezignas je T perforto trudita al ili, kaj 
tiuj, kiuj rifuzas ĝin. 

R. Louzon 

Kspcrantigis Johano 1771. 

K 1 franca revuo dc popolcdukado 
“Kmancipita herncjo**. 


1) malbenos, kondamnos, persekutos (vortoj 
kun parenca senco). Red. 

Estonlo " 

Tallinn . La 25. VII. nian urbon traveturis ĉ. 
500 svedaj gekamaradoj, ekskursintaj al 
Sovetio, el ili 8 SAT anoj. Bedaŭrinde 
svedaj kamaradoj ne antaŭsciigis nin kaj 
nur dank r al hazarda renkonto de Traport- 
anto, ni sukcesis kolektiĝi kvinope ĉe la 
albordiĝejo, kie ni pasigis agrablan horon 
en kamaradeca SAT-rondo. AI la vizitintoj 
nian sennaciecan saluton! 1929 . 

Germanio 

Schweidnitz. E-movado, inter laboristaro, estas 
vigla. La delegitaro en la urba parlamento 
maiaprobis peton de ia Lab. E.-Grupo (peto 
doni 50 mk. por propagando) ĉar — E. ne 
estas kulturideo! La Lab. E.-Grupo aranĝis 
montran keston (por propagandajoj) kaj 
E.'Oficejon (por lab. E.-aferoj). La estraro 
de la sindikataro donacis 25 mk. al la grupo. 
Dum granda kunveno de la I. L. H. salutis 
k-do S. la oratoron Chen Ting Ku (el Shang- 
hai) en Esperanto kaj^germane. K-do S. 
atentigis la k-don el Ĉinio pri Esp. kiel 
lingvo de la proletaro tutmonda. La ĉina 
k-do dankis kaj promesis, propagandi por 
ĉi-tiu celo. — Okaze de la fondiĝfesto de 
la I. L. H -grupo en A nia urbo, 3 k-doj pre* 
zentadis teatrajon w Cu helpas la I.L.H.per 
E.?‘ Bona aplaŭdo estis la sukceso. — 
La I. L. H. grupo deziras korespondadon per 
E. kun grupoj de I.L. H. en eksterlando. 
Skribu al k'do Siegert {1851). 

Bavarlando LEA Distrikto okazigos en 
Schvveinfurt ia 12. vespere kaj 13. de Sep- 
tembro la VHan Distriktotagon kaj invitas 
ĉiujn k-dojn de la koncerna regiono. Estos 
pritraktata: Raportoj pri la Distrikto, Kon- 
greso en Wien kaj de la grupoj; aŭtun- 
propagando kaj instrumetodo; distriktaferoj. 
Oni anoncu sin ĉe k-do Bunim, Heinrich, 
Schuteinfuli, Theresienstr. 5. Proponoj rilate 
al la temoj traktotaj estu sendataj al k-do 
Deubler, Konrad, Miinchen, Arcisstr. 48, II. 

Francio 

Lyon . Tuj sciinte pri la afero Crouch-Truin : 
bull, la Esp. laborista grupo ĝenerale kun- 
venis. 40 k-doj indigne protestis kontraŭ la 
juĝo de I’ milittribunalo en Honolulu, Pro- 
testletero tuj estis sendita al Usona amba- 
sadoro en Paris. Ni publikigis deklarojn, 
artikolojn en gazetoj kaj zorgis por organizi 
seriozan kaj gravan agitadon en la tuta regi- 
ono. Plezure ni sciis pri mallongigo de 
I kondamnoj de niaj 2 k-doj. Tamen, la 
26. de julio, ni partoprenis mitingon de 
Lyon’a komitato de I. R. H. Ĉeestis pli 
ol 2000 personoj. Krom la oratoroj de I’or- 
ganizaĵo parolis k-do Roux pri la proceso, 
klarigante ĉion, kion jam presigis u Sen- 
naciulo“. La indigno estis granda kiam la 
ĉeestintaro sciis ke Crouch havis 40 jarojn 
kaj Trumbull 26 jarojn da punlaboro, ĉar 
ili estis esperantistoj kaj komunistoj. Sed 
R. montris ke forte organizita kaj protestema 
laboristaro povas sukcesi kontraŭ burĝaro. 
L.a mallongigo de I kondamnoj pruvas tion. 
La sukceso de tiu parolado estis tre grava 
kaj favora al I. R. H. kaj esperanto, grand- 
kvante, la Ternlibroj estis venditaj! — La 
grupo oficiale partoprenas la batalon kon- 
traŭ maroka milito kaj dum kongresoj kaj 
mitingoj kiuj estos organizitaj ni pruvos ke, 
kroni esperantistoj,revoIuciemuIoj ni jaestas. 
Sovet-Unio 

Kiev. Antaŭ nelonge, ni, Kievaj esperantistoj, 
je nia granda mirego tralegis en Radio- 
Jurnalo N-o 24 (Novajoj de Radio) „No- 
vosti Radio u en Moskvo, ke Kieva Radio- 
Stacio aplikas internacian lingvon a ldo M kaj 
eĉ respondas en ,4 Ido u al ĉiuj farataj de- 
mandoj. La korespondaĵo estas eĉ ilustrita 
per fotografajo de “iuj idistoj* 4 . Ni tre bone 
konas la agad — kaj labormanieron de idistoj 
kaj ne dubis pri malvero de ĉi noteto. 


Tamen ni, por senmaskigi ĉi “honestajn 
amikojn 14 de internacia lingvo, nin turnis 
oficiale al Kieva Radio-Stacio. Jen estas ĝia 
respondo: 

U A1 Kieva Gubfako de SEU. 

Responde je N-o 41, mi sciigas, ke la not- 
eto estas presita en la ĵurnalo “Novosti 
Radio 14 (Novaĵoj de Radio) N-o 24 de stud- 
ento K. I\ L, k-do Ŝaparenko, kiu veturis 
N. Novgorodon tra Moskvo por praktikaj 
laboroj. 

Ĉi noteto estis lokita, verŝajne, kiel 
liaj personaj konsideroj sen iaj rajtigoj kaj 
bazo. 

Estro de Kieva Radio-Stacio Ĥomenko. 

29. VII. 1925 jaro.“ ‘ 

Nia mirego estis des pli granda, ke nia 
Kieva fako de S E U laŭ la invito de R. Stacio 
antaŭ kelke da tempo organizis en Stacio 
esper-kursojn por radiistoj kaj nun ni inter- 
traktas pri organizo de esper. kursoj en la 
stacio laŭ sistemo de Moskva Stacio M G S P S. 

Por denove kaj denove substreki la fi- 
agadon de idistoj, Kievaj esperantistoj petas 
ĉiujn esper. gazetojn represi ĉi-Ieteron. 


RECENZEJO 

Represis el S-ulo: Der Freidenker, Essen, 
julio, La lingvo de dio (S. 29), L* Internationale 
de l y Enseignement, Paris, n-o 9/10, Analfab. 
en Sib. (§. 18), Lernejoj en Italio (S. 32), 
Assurance AgentsChronicle,Manchester,22.8., 
Alvoko el Ŝanĥajo (S. 41). 

Represis el S. R.: Natur/reunde-Mitteilungs- 
b/alt , Remscheid, julio, Sekretoj de Danubo 
(majo). 

Enpresis div. artikolojn kaj notojn: L y Ecole 
Emancipte , Paris, aŭg., pri broŝuro de Lanty, 
Brandenburger Zeitung\ Brandenburg, 6. kaj 
7. 8., pri SAT^kongreso kaj Esp. en Sovetio, 
Die Einheitsfront, Breslau, junio, The Socialist 
Review , London, aŭg., art. de M. Starr. 

Nova gazeto. Libera Laboristo. Oficiala 
organo de TLES (Tutm. Ligo de Esp. Senŝtat- 
anoj). Adm. A. Bolle, Tresckowstr. 58, Berliti 
N. 58. — N-o 1 aŭgusto 1925 — 16 pĝ. 

La skismanoj aperigis Ia unuan numeron 
de nova, provizore dumonata gazeto, kun 
artikoloj de anarkista tendenco. La agmaniero 
de la k-doj respondecaj pvi tiu disbato de 
niaj fortoj publike estas sufiĉe karakterizita 
dum la Va kongreso en Vieno. Oni legu atente 
la tiurilatajn tekstojn en la “Kongresa Proto- 
ko!o M . 


Solvo de la enigmoj en n-o 47. 

EI la literoj, kiuj konsistigas Ia karikaturojn, 
oni povas formi la jenajn vortojn karakterizajn: 
1. Kapitalisto, 2. Mensogulo, 3. Faŝisto, 4. Mo- 

belo, 5. Espero. 

Aŭtoro: V. Kuzjniic, Kremenĉug (3975). 


Ni protestas! 

Aŭstria registaro malpermesis al niaj rusaj 
kamaradoj ĉeesti la V. SAT-kongreson. 

Ni, smolenskaj esperantistoj, kvankam an- 
koraŭ ne unuiĝintaj ian grupon, aligas nian 
voĉon al la protesto de CKSEU je okazo de 
ĉi-malpermeso. 

Ni diras al la Aŭstria registaro: malgraŭ 
via malpermeso, malgraŭ penoj de kapital- 
istaro malhelpi firmigon de 1’ tutmonda prolet- 
ara solidareco, vortoj de vero pri Soveta Unio, 
skribe kaj dire, tra montoj kaj oceanoj, per 
tero, aero kaj akvo trafos mensojn kaj korojn 
de niaj alilandaj fratoj. 

% Ni promesas de hodiaŭ plifortigi nian kore- 
spondadonkun alilandaj laboristaj esperantistoj 
kaj entiradi en ĉi-korespondadon niajn rusajn 
laborkorespondantojn. 

Vivu SAT, signo kaj simbolo de 1’ tutmonda 
laborista solidareco! 

Nikolskij , Sikorskij kaj Griŝin. 

Smolensk, Sovet-Unio. 


Alvoko 

En septembro de k. j. en Lodz estas aranĝ- 
ota granda Esperanta Ekspozicio. La Ekspozicia 
Komitato turnas sin kun varma peto al Tut- 
monda Esperantistaro, pri alsendo de diversa 
ekspozicia materialo, speciale statistiko kaj 
gazetaro. Bezonataj estas fotografaĵoj de kon- 
ataj esperantistoj, por disvolvo de Esp-o 
decidoj akceptitaj dediversaj institucioj,gazetoj 
en diversaj lingvoj kun E-anguIoj, gvidiloj ktp. 

La E. K. garantias la resendon de materialo 
se oni petas tion kaj rekompencos ĉiun send- 
inton per memoraĵo. 

Adresu la sendaĵojn al sekretario: 

D. Patt 

Lodz (Polio), ul Nowo-Cegielniana 7 m. 


Saluta letero. 

Ni ruĝarmeanoj, komandoroj kaj politikaj 
gvidantoj de Kazana regimento, en tago de 
sepjara datreveno de formado de la regimento, 
sendas niajn fratajn salutojn al laboristoj kaj 
kamparanoĵ de la tuta mondo. 

Ni forte tenas pafilojn en niaj manoj kaj 
ĉiam estas pretaj, helpi al tutmonda labor- 
istaro en batalo kontraŭ atako de burĝaro. 

Vivu forta ligilo inter laboristoj kaj kam- 
paranoj! 

Vivu Internacionalo, kiel gvidanto de la 
tutmonda laboristaro! 

Vivu tutmonda revolucio! 

, 9. VIII. 1925 Kuzana regimento. 

Krasnojarsk (Sovet-Unio) 

Laŭ komisio de Administracio de la regi- 
mento tradukis en Esperanton ruĝarmeano 
Zuj, Jakobo (4112). 

STATA ELDONEjO D E UKRAINA S. S. R. 


o 

ĵusaperls ĵusaperis 

c- 


I. V. Vo 1 e v i ĉ 


* 

IINGVO INTERNACIA ESPERANTO 


• 

Praktika lernolibro por kursoj kaj mem= 


»•< 

lernado kun esperanto=rusa vortaro 


V 

Rabato por SEU-organizaĵoj 

V- 


116 pĝ. Dua, reverkita kaj kompletigita, eldono: 75 kop. 

V* 


Ruslingvaj propagandistoj nepre konatiĝu kun tiu nova instruilo 

PRESEJO: UNS'PRODUKTlVGENOSSEMSCHAET, LEIPZIG (GERMANIO) 

































